title: 2001 m. liepos 11 d. Komisijos sprendimas, pateikiantis laikinus trečiųjų šalių įmonių, iš kurių valstybės narės leidžia importuoti žmonėms vartoti skirtą želatiną, sąrašus (pranešta dokumentu Nr. C(2001) 1788)tekstas svarbus EEE

text:
Svarbus teisinis pranešimas

|

32001D0556

Oficialusis leidinys L 200 , 25/07/2001 p. 0023 - 0027

		Komisijos sprendimas2001 m. liepos 11 d.pateikiantis laikinus trečiųjų šalių įmonių, iš kurių valstybės narės leidžia importuoti žmonėms vartoti skirtą želatiną, sąrašus(pranešta dokumentu Nr. C(2001) 1788)(tekstas svarbus EEE)(2001/556/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinų sąrašų tarpiniam laikotarpiui sudarymo reikalavimus [1], su paskutiniais pakeitimais, padarytais Tarybos sprendimu 98/603/EB [2], ypač į jo 2 straipsnio 1 dalį,kadangi:(1) Komisijos sprendimo 94/278/EB [3] su paskutiniais pakeitimais, padarytais Sprendimu 98/597/EB [4], priedo XIII dalyje yra pateiktas trečiųjų šalių, iš kurių valstybės narės leidžia importuoti žmonėms vartoti skirtą želatiną, sąrašas.(2) 1992 m. gruodžio 17 d. Tarybos direktyvos 92/118/EEB, nustatančios veterinarijos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir taisyklėse dėl ligų sukėlėjų, pateiktose Direktyvoje 90/425/EEB, prekybą Bendrijoje ir jų importą į Bendriją [5], su paskutiniais pakeitimais, padarytais Sprendimu 1999/724/EB [6], II priedo 4 skyrinje yra nustatyti sveikatos reikalavimai, taikytini išleidžiant į rinką ir importuojant žmonėms vartoti skirtą želatiną. Be to, Komisijos sprendime 2000/20/EB [7] yra nustatyti sveikatos pažymėjimai naudojami importuojant želatiną iš trečiųjų šalių.(3) Komisija gavo kai kurių Sprendimo 94/278/EB priedo XIII dalyje išvardytų trečiųjų šalių įmonių sąrašus. Šių trečiųjų šalių kompetentingos institucijos pateikė Komisijai garantijas, kad jų įmonės visiškai atitinka tam tikrus Bendrijos sveikatos reikalavimus.(4) Tam, kad būtų galima skirti pakankamai laiko atlikti Bendrijos patikrinimus trečiosiose šalyse siekiant įsitikinti, ar pirmiau minėtos trečiųjų šalių kompetentingų institucijų suteiktos garantijos veikia, ir kad prekyba su trečiosiomis šalimis nežlugtų, Sprendime 95/408/EB nustatyta tvarka reikia sudaryti įmonių, gaminančių žmonėms vartoti skirtą želatiną, laikinus sąrašus.(5) Šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisValstybės narės leidžia importuoti žmonėms vartoti skirtą želatiną iš priede išvardytų įmonių.2 straipsnisŠis sprendimas taikomas nuo 2001 m. rugsėjo 1 d.3 straipsnisŠis sprendimas skirtas valstybėms narėms.Priimta Briuselyje, 2001 m. liepos 11 d.Komisijos varduDavid ByrneKomisijos narys[1] OL L 243, 1995 10 11, p. 17.[2] OL L 289, 1998 10 28, p. 36.[3] OL L 120, 1994 5 11, p. 44.[4] OL L 286, 1998 10 23, p. 59.[5] OL L 62, 1993 3 15, p. 49.[6] OL L 290, 1999 11 12, p. 32.[7] OL L 6, 2000 1 11, p. 60.--------------------------------------------------ANEXOBILAGANHANGΠΑPAPTHMAANNEXANNEXEALLEGATOBIJLAGEANEXOLIITEBILAGALISTA DE LOS ESTABLECIMIENTOSLISTE OVER GODKENDTE GRÆNSEKONTROLSTEDERVERZEICHNIS DER BETRIEBEΠINAKAΣ TΩN EΓKATAΣTAΣEΩNLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGARProducto: gelatina destinada al consumo humanoProdukt: gelatine til konsumErzeugnis: zum Verzehr bestimmte GelatineΠροϊόν:ζελατίνη με προορισμό την κατανάλωση από τον άν ρωποProduct: gelatine intended for human consumptionProduit: gélatine destinée à la consommation humaineProdotto: gelatine destinate al consumo umanoProduct: voor menselijke consumptie bestemde gelatineProduto: gelatina destinada ao consumo humanoTuote: ihmisravinnoksi tarkoitettu gelatiiniVaruslag: gelatin avsett som livsmedel1 = Referencia nacionalNational referenceNationaler CodeΕ νικός αρι μός έγκρισηςNational codeRéférence nationaleRiferimento nazionaleNational codeReferência nacionalKansallinen viiteNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittàStadCidadeKaupunkiStad4 = RégionRegionRegionΠεριοχήRegionRégionRegioneRegioRegiãoAlueRegionPaís: ARGENTINALand: ARGENTINALand: ARGENTINIENXώρα: APΓENTINHCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA1 | 2 | 3 | 4 |43 | S.K.W. Biosystems Argentina S.A | Villa Tesei | Buenos Aires |964 | Leiner Davis Gelatin Argentina | Sauce Viejo | Santa Fe |País: BRASILLand: BRASILIENLand: BRASILIENXώρα: BPAZIΛIACountry: BRAZILPays: BRÉSILPaese: BRASILELand: BRAZILIËPaís: BRASILMaa: BRASILIALand: BRASILIEN1 | 2 | 3 | 4 |1520 | Leiner Davis Gelatin Indústria e Comércio Ltda | Cotia | São Paulo |1732 | Leiner Davis Gelatin Indústria e Comércio Ltda | Estância Velha | Rio Grande do Sul |1999 | Sargel Ltda | Mococa | São Paulo |2365 | Leiner Davis Gelatin Indústria e Comércio Ltda | Maringa | Paraná |2678 | Colas e Gelatinas Rebiere Ltda | Arcadas Amparo | São Paulo |3475 | Colas e Gelatinas Rebiere Ltda | Presidente Epitacio | São Paulo |4266 | Gelnex Indústria e Comércio Ltda | Ita | Santa Catarina |País: BIELORRUSIALand: BELARUSLand: BELARUSΧώρα: ΛΕΥΚΟΡΩΣΙΑCountry: BELARUSPays: BELARUSPaese: BIELORUSSIALand: BELARUSPaís: BIELORRÚSSIAMaa: VALKO-VENÄJÄLand: VITRYSSLAND1 | 2 | 3 | 4 |1 | OAO "Mogileyovskiy zhelatinovyi zavod" | Mogiljov | |País: CHINALand: KINALand: CHINAXώρα: KINACountry: CHINAPays: CHINEPaese: CINALand: CHINAPaís: CHINAMaa: KIINALand: KINA1 | 2 | 3 | 4 |1500/80001 | Baotou Dongbao Lucky Gelatine Co., Ltd | Bayantala East Street, Baotou | Inner Mongolia |1500/80002 | Jining Gelatine Factory of Qinghai Jinniu Group Company | 68.Minjian Road, Jining | Inner Mongolia |1999 | Bengbu BBCA Gelatine Co., Ltd | 171, Xiao Bengbu 1 road, Bengbu | Anhui |2365 | Kunming Glue Factory | Shuanglong North Suburb | Kunming |4266 | Yunnan Tonghai Bone Glue Factory | Yangguang, Tonghai | Yunnan |País: COLOMBIALand: COLOMBIALand: KOLUMBIENXώρα: KOΛOMBIACountry: COLOMBIAPays: COLOMBIEPaese: COLOMBIALand: COLOMBIAPaís: COLÔMBIAMaa: KOLUMBIALand: COLOMBIA1 | 2 | 3 | 4 |0001-00 | Productora de gelatinas S.A.-Progel | Manizales | |0002-00 | Gelatinas de Colombia S.A.-Gelco | Barranquilla | |País: COREALand: KOREALand: REPUBLIK KOREAXώρα: KOPEACountry: KOREAPays: CORÉEPaese: COREALand: KOREAPaís: COREIAMaa: KOREALand: KOREA1 | 2 | 3 | 4 |Kyungin FDA 14th | Sammi Industrial Co., Ltd | Ansan City | Kyunggi-Do |Kyungin FDA 46th | Highgel Co., Ltd | Yongin | Kyunggi-Do |Pusan FDA 55th | Geltech Co., Ltd | Kangsu | Pusan |País: PAKISTÁNLand: PAKISTANLand: PAKISTANXώρα: ΠΑΚΙΣΤΑΝCountry: PAKISTÁNPays: PAKISTANPaese: PAKISTANLand: PAKISTANPaís: PAQUISTÃOMaa: PAKISTANLand: PAKISTAN1 | 2 | 3 | 4 |01-AOD-Gelatin-LPGL | M/S Leiner Pak Gelatine Ltd | 19th Km, Shahrah-E-Pakistan, Kala Shah Kaku, Distt. Sheikhupura | Punjab |País: REPÚBLICA ESLOVACALand: SLOVAKIETLand: SLOWAKISCHE REPUBLIKXώρα: ΣΛΟΒΑΚΙΑCountry: SLOVAK REPUBLIKPays: RÉPUBLIQUE SLOVAQUEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN1 | 2 | 3 | 4 |SK 12 | Gelina A.S. | Liptovský Mikuláš | Žilina |País: SUIZALand: SCHWEIZLand: SCHWEIZXώρα: EΛBETIACountry: SWITZERLANDPays: SUISSEPaese: SVIZZERALand: ZWITSERLANDPaís: SUÍÇAMaa: SVEITSILand: SCHWEIZ1 | 2 | 3 | 4 |CH-GL-1 | Biogel AG | Gewerbering, CH-6105 Schachen | Luzern |CH-GL-2 | Geistlich Gelatine AG | Bahnhofstr. 40, CH-6110 Wolhusen | Luzern |País: TAIWÁNLand: TAIWANLand: TAIWANXώρα: TAΪBANCountry: TAIWANPays: TAIWANPaese: TAIWANLand: TAIWANPaís: TAIWANMaa: TAIWANLand: TAIWAN1 | 2 | 3 | 4 |99-202922-06 | China Synthetic Rubber Corp. | Ping Tung County | Taiwan |País: USALand: USALand: USAXώρα: HΠACountry: USAPays: USAPaese: USALand: VSAPaís: EUAMaa: USALand: USA1 | 2 | 3 | 4 |1211518 | Atlantic Gelatin, Kraft Foods, Inc. | Woburn | MA |1212170 | Eastman Gelatin Corp. | Peabody | MA |1920862 | Kind & Knox Gelatin Sergent | Bluff | IA |3002190779 | Leiner Davis Gelatin | Davenport | IA |--------------------------------------------------


title: 2012/572/ES: 2012 m. gegužės 10 d. Europos Parlamento sprendimas dėl Europos ligų prevencijos ir kontrolės centro 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/184

         EUROPOS PARLAMENTO SPRENDIMAS
   2012 m. gegužės 10 d.
   dėl Europos ligų prevencijos ir kontrolės centro 2010 finansinių metų biudžeto įvykdymo patvirtinimo
   (2012/572/ES)
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2010 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (3), ypač į jo 23 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0123/2012),

               1.

               patvirtina Europos ligų prevencijos ir kontrolės centro direktoriui, kad Centro 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 122.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.
   PRIEDAS

      PER PRAĖJUSIUS KELERIUS METUS EUROPOS PARLAMENTO PATEIKTOS REKOMENDACIJOS

               Europos ligų prevencijos ir kontrolės centras

               2006 m.

               2007 m.

               2008 m.

               2009 m.

               Veikla /viešieji pirkimai

               Nebuvo griežtai laikomasi viešųjų pirkimų taisyklių: nenustatyta aiškių atrankos kriterijų, netinkamai parinkta procedūra, nesilaikyta skelbime apie konkursą nustatytos procedūros, nepakankamai dokumentuotos procedūros.

               Nepateikta

                           —

                           Ragina Centrą pateikti operacijų, atliktų tais metais, kurių biudžeto įvykdymas tvirtinamas, palyginimą su ankstesnių metų operacijomis, kad biudžeto įvykdymą tvirtinanti institucija galėtų veiksmingiau įvertinti Centro veiklą skirtingais metais,

                           —

                           Centras su Švedijos Vyriausybe dar nebuvo sudaręs susitarimo dėl būstinės, nes tebebuvo neišspręsta daug klausimų, kuriuos reikėjo aptarti per tolesnes derybas.

               Ragina Centrą pateikti operacijų, atliktų tais metais, kurių biudžeto įvykdymas tvirtinamas, palyginimą su ankstesnių finansinių metų operacijomis.

               Asignavimų perkėlimas į kitą laikotarpį

               Nebuvo griežtai laikomasi metinio periodiškumo principo: beveik 45 % tais metais prisiimtų įsipareigojimų buvo perkelti į kitus metus; be to, antrąjį 2006 m. pusmetį – daugiausia dėl netikslių išlaidų darbuotojams sąmatų – buvo perkelta daug asignavimų.

                           —

                           Nebuvo griežtai laikomasi metinio periodiškumo principo: programavimo, stebėsenos ir Centro biudžeto vykdymo kontrolės trūkumai.-

                           —

                           nusprendus atlikti biudžeto pataisas, nebuvo įvertintas jų poveikis darbo programai ir tikslų pasiekimui.

                           —

                           Nebuvo griežtai laikomasi metinio periodiškumo principo: programavimo ir Centro biudžeto vykdymo kontrolės trūkumai,

                           —

                           prašo Komisijos išnagrinėti galimybes, kaip užtikrinti, kad grynieji pinigai būtų valdomi visiškai atsižvelgiant į Centro poreikius. Centras nuolat turi itin didelį grynųjų pinigų kiekį (2008 m. gruodžio 31 d. –16 705 091 EUR).

               Ragina Centrą informuoti biudžeto įvykdymą tvirtinančią instituciją apie priemones, kurių imtasi siekiant ištaisyti trūkumus. Aukštas perkėlimų į kitus metus lygis, kuris turi neigiamą poveikį biudžeto vykdymui ir prieštarauja metinio periodiškumo principui.

               Žmogiškieji ištekliai

               Nepateikta

               Nepateikta

                           —

                           Įdarbinimo procedūrų planavimo trūkumai

               Nepateikta

               Vidaus auditas

               Pažeidžiant Finansinį reglamentą, buvo prisiimti teisiniai įsipareigojimai, prieš tai neprisiėmus biudžetinių įsipareigojimų.

               Agentūra nesilaikė Finansinio reglamento nuostatų ir ekonomiškumo principo: 2007 m. dėl susitarimo, pasirašyto su savo pagrindinio pastato savininku, Centras už jo remontą sumokėjo 500 000 EUR. Šiame susitarime nebuvo nurodytas numatytų atlikti darbų pobūdis, terminai ar mokėjimo sąlygos.

               Centras nevisiškai įvykdė savo įsipareigojimą už biudžeto įvykdymo patvirtinimą atsakingai institucijai nusiųsti direktoriaus parengtą ataskaitą, kurioje būtų pateikta vidaus auditoriaus atliktų vidaus auditų skaičiaus suvestinė.

               Centras nevisiškai įvykdė savo įsipareigojimą biudžeto įvykdymą tvirtinančiai institucijai nusiųsti direktoriaus parengtą ataskaitą, kurioje būtų apibendrintas IAS rekomendacijos turinys.

          ---documentbreak---

               17.10.2012

               LT

               Europos Sąjungos oficialusis leidinys

               L 286/185

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2010 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (3), ypač į jo 23 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0123/2012),

               A.

               kadangi Audito Rūmai pranešė, kad jiems pateiktas pagrįstas patikinimas, jog Europos ligų prevencijos ir kontrolės centro (toliau – Centras) 2010 finansinių metų metinės finansinės ataskaitos patikimos, o ataskaitose atspindimos operacijos yra teisėtos ir tvarkingos;

               B.

               kadangi Parlamentas 2011 m. gegužės 10 d. patvirtino Centro direktoriui, kad Centro 2009 finansinių metų biudžetas įvykdytas (5), ir kadangi prie biudžeto įvykdymo patvirtinimo pridėtoje rezoliucijoje Parlamentas paragino Centrą, be kita ko:

                           —

                           lentelėje, kuri turi būti pridėta prie Audito Rūmų ataskaitos, palyginti operacijas, atliktas tais metais, kurių biudžeto įvykdymas tvirtinamas, su operacijomis, atliktomis ankstesniais finansiniais metais,

                           —

                           spręsti aukšto asignavimų perkėlimo į kitą laikotarpį lygio klausimą, nes tai turi neigiamos įtakos biudžeto vykdymui ir prieštarauja metinio periodiškumo principui,

                           —

                           įvykdyti savo įsipareigojimą nusiųsti biudžeto įvykdymą tvirtinančiai institucijai direktoriaus parengtą ataskaitą, kurioje būtų apibendrintas Vidaus audito tarnybos (angl. Internal Audit Service, IAS) rekomendacijų turinys;

               C.

               kadangi bendras Centro biudžetas 2010 finansiniais metais sudarė 57 800 000 EUR, palyginti su 49 200 000 EUR 2009 m., t. y. padidėjo 17,5 %; kadangi visas Sąjungos įnašas į Centro 2010 m. biudžetą buvo 56 225 000 EUR;

      Biudžeto ir finansų valdymas

               1.

               primena, kad pirminis Sąjungos įnašas į Centro finansavimą 2010 m. siekė 53 078 000 EUR; tačiau pažymi, kad prie šios sumos pridėta 145 000 EUR susigrąžinto pertekliaus, todėl visas Sąjungos įnašas 2010 m. buvo 53 223 EUR;

               2.

               pabrėžia, kad pagal Europos Sąjungos 2010 finansinių metų bendrąjį biudžetą visas Centrui skirtas įnašas siekė 56 225 000 EUR ir jį sudarė:

                           —

                           33 360 000 EUR įnašas pagal I ir II antraštines dalis ir

                           —

                           22 895 000 EUR įnašas pagal III antraštinę dalį, iš kurių 10 mln. EUR buvo išmokėta;

                     vis dėlto pažymi, kad tame pačiame dokumente pateikiama, jog visas Sąjungos įnašas į Centro finansavimą 2010 m. sudarė 53 223 000 EUR; pripažįsta Komisijos teiginį, kad Sąjungos įnašas į Centro finansavimą 2010 m. buvo 56 225 000 EUR, ir kad skaičius 53 223 000 EUR yra klaidų tekste, pateikiamame su biudžeto duomenimis, rezultatas; mano, jog šis faktas atspindi būtinybę, kad Komisija biudžeto įvykdymo patvirtinimo institucijai kasmet pateiktų suvestinę informaciją apie bendrą metinį kiekvienos agentūros finansavimą iš Europos Sąjungos bendrojo biudžeto;

               3.

               remdamasis Centro suteikta informacija, atkreipia dėmesį, kad susitarimas dėl antros dotacijos su Plėtros generaliniu direktoratu pasirašytas pradiniam dvejų metų laikotarpiui ir kad tolesnis 2009–2010 m. laikotarpiui numatytas biudžeto padidinimas 400 000 EUR įgyvendintas 2010 m.; pažymi, kad 2011 m. Centras turėjo pateikti prašymą pratęsti susitarimo dėl dotacijos trukmę;

               4.

               remdamasis Centro 2010 finansinių metų galutinėmis metinėmis finansinėmis ataskaitomis patvirtina, kad asignavimų įsipareigojimams atžvilgiu biudžetas buvo įvykdytas 95 %; tačiau yra susirūpinęs, kad mokėjimų atžvilgiu įvykdyta tik 68 % viso biudžeto; vis dėlto mano, kad tai yra geriau nei 59 % 2009 m., bet laikosi nuomonės, kad šiuo požiūriu Centrui reikia dėti daugiau pastangų;

               5.

               pabrėžia, kad mokėjimų asignavimų panaudojimas pagerėjo iki 92,7 %, o tai reiškia, kad nepanaudoti asignavimai sudaro 3 800 000 EUR sumą; pažymi, kad šis nevisiškas asignavimų panaudojimas susijęs su tuo, kad Centras apribojo savo mokėjimų asignavimų prašymus, siekdamas, kaip reikalavo Audito Rūmai ir Komisija, metų pabaigoje sumažinti grynųjų pinigų sumą savo banko sąskaitoje;

               6.

               remdamasis Centro 2010 m. metine veiklos ataskaita, atkreipia dėmesį, kad direktorius, kaip įgaliojimus suteikiantis pareigūnas, finansinę atsakomybę perdavė penkiems skyrių vadovams ir – tam tikram laikotarpiui – direktoriaus biuro koordinatoriui; tačiau pažymi, kad visas daugiau kaip 250 000 EUR vertės sutartis turi pasirašyti direktorius;

      Perkelti asignavimai

               7.

               remdamasis iš Audito Rūmų gauta informacija, patvirtina, kad 2010 m. 15 600 000 EUR suma, kuri prilygsta 27 % viso biudžeto, įskaitant 50 % III antraštinės dalies – veiklos išlaidų, buvo perkelta į 2011 m.; dar kartą ragina Centrą kuo skubiau pašalinti Audito Rūmų nustatytus trūkumus, susijusius su perkeltais asignavimais; pabrėžia, kad aukštas asignavimų perkėlimo į kitą laikotarpį lygis turi neigiamos įtakos biudžeto vykdymui;

               8.

               yra susirūpinęs dėl to, kad šis aukštas asignavimų perkėlimo lygis, kuris susijęs su žemu sukauptų išlaidų lygiu, yra pernelyg didelis ir prieštarauja metinio periodiškumo principui;

      Apskaitos sistema

               9.

               remdamasis Centro biudžeto ir finansų valdymo ataskaita, atkreipia dėmesį į tai, kad 2010-ieji buvo pirmieji metai, kai Centras visų metų biudžetą vykdė naudodamasis Europos Komisijos integruota biudžeto ir apskaitos sistema ABAC WF;

               10.

               remdamasis 2010 m. metine veiklos ataskaita, patvirtina, kad Centras peržiūrėjo su mokėjimais ir įsipareigojimais susijusias vidaus procedūras;

      Viešieji pirkimai

               11.

               remdamasis Centro metine veiklos ataskaita, pažymi, kad viešųjų pirkimų tarnyba surengė 50 atvirų konkursų, 18 derybų ir 8 kvietimus teikti pasiūlymus, ragina Centrą biudžeto įvykdymą tvirtinančiai institucijai pateikti kiekvieno iš šių viešųjų pirkimų konkursų rezultatus;

               12.

               pažymi, kad po penkerius metus trūkusių derybų pasirašytas Centro ir Švedijos pagyvenusių žmonių priežiūros ir visuomenės sveikatos ministerijos susitarimas dėl būstinės;

      Žmogiškieji ištekliai

               13.

               patvirtina, kad buvęs Centro direktorius 2010 m. vasario mėn. pasitraukė iš pareigų, kad galėtų eiti kitas pareigas Pasaulio sveikatos organizacijos Europos regioniniame biure;

               14.

               ragina Centrą įgyvendinti atitinkamas priemones, kuriomis būtų užtikrintas įdarbinimo procedūrų skaidrumas; Parlamentui itin didelį rūpestį kelia Audito Rūmų išvados, kad iš anksto nebuvo nustatyta privalomo balų skaičiaus, kurį kandidatai turėjo surinkti, kad būtų pakviesti į pokalbį arba įrašyti į rezervo sąrašą; pažymi, kad po tuo gali slėptis su nepotizmu susijusi situacija ar interesų konfliktas;

               15.

               remdamasis Centro biudžeto ir finansų valdymo ataskaita, atkreipia dėmesį į tai, kad 2010 m. gruodžio 31 d. Centre dirbo 175 laikinieji tarnautojai, nors 2010 m. etatų lentelėje buvo numatyta 200 etatų;

               16.

               remdamasis ataskaita, taip pat patvirtina, kad 2010 m. laikinųjų tarnautojų ir sutartininkų kaita siekė 7 %;

               17.

               mano, kad Centras yra svarbi Sąjungos institucija, padedanti Europos lygmeniu stiprinti ir plėtoti ligų priežiūrą, vertinti esamus ir kylančius pavojus žmonių sveikatai, kuriuos lemia infekcinės ligos, ir pranešti apie juos, taip pat Europos lygiu sutelkti žinias sveikatos srityje;

      Veikla

               18.

               patvirtina, jog Centras šiuo metu bendradarbiauja su savo partneriais, kad, remdamasis per 2009 m. H1N1 padermės viruso sukeltą gripo pandemiją įgyta patirtimi, galėtų įgyvendinti tam tikrus pokyčius ir taip dar labiau pagerintų būsimą Centro veiklą; nepaisant to, atkreipia dėmesį į svarbų Centro indėlį įgyvendinant kovos su H1N1 padermės viruso sukelta gripo pandemija priemones – 2009 m. Centras paskelbė preliminarias specialių vakcinų nuo pandeminio gripo vartojimo gaires;

      Vidaus auditas

               19.

               remdamasis Centro biudžeto ir finansų valdymo ataskaita, pažymi, kad atlikta vidaus kontrolės sistemos įgyvendinimo peržiūra; Parlamentui rūpestį kelia tai, kad dar neįgyvendinti du standartai, būtent veiklos tęstinumas ir veiklos vertinimas, o dar keturi – įgyvendinti tik iš dalies, todėl ragina Centrą šiuo tikslu kuo greičiau imtis veiksmų ir informuoti biudžeto įvykdymą tvirtinančią instituciją apie šių standartų įgyvendinimo pažangą;

               20.

               remdamasis Centro biudžeto ir finansų valdymo ataskaita, patvirtina, kad numatytas Metinę darbo programą rengti padedančių procesų, daugiausia dėmesio skiriant valdymo informacinei sistemai, auditas, kurį turėjo atlikti Vidaus audito tarnyba, nukeltas į 2011 m.; todėl ragina Centrą informuoti biudžeto įvykdymą tvirtinančią instituciją apie IAS išvadas 2012 m. pradžioje;

               21.

               taip pat, remdamasis iš Centro gauta informacija, patvirtina, kad 2010 m. pabaigoje nebuvo pateikta nė vienos IAS audito kritinės išvados; tačiau šešios svarbios išvados buvo tebesvarstomos; Centras pranešė Parlamentui, kad keturios iš šių rekomendacijų susijusios su informavimu apie sveikatą, veiklos rodikliais, finansų pareigūnų naudojamu kontroliniu sąrašu ir Centro posėdžių išlaidų apskaičiavimu; ragina Centrą informuoti biudžeto įvykdymą tvirtinančią instituciją apie kitas dvi rekomendacijas, kurias Centras dar turi įgyvendinti;

               22.

               atkreipia dėmesį į savo ankstesnių pranešimų dėl biudžeto įvykdymo patvirtinimo rekomendacijas, kurios nurodytos šios rezoliucijos priede;

               23.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (6) rezoliucijoje dėl ES agentūrų veiklos rezultatų, finansų valdymo ir kontrolės.

      (1)  OL C 366, 2011 12 15, p. 122.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.

      (5)  OL L 250, 2011 9 27, p. 145.

      (6)  Priimti tekstai, P7_TA(2012)0164 (žr. šio Oficialiojo leidinio p. 388).


title: 2017 m. kovo 21 d. Tarybos sprendimas (ES) 2017/614, kuriuo skiriamas Regionų komiteto Vokietijos Federacinės Respublikos pasiūlytas narys

text:
31.3.2017

               LT

               Europos Sąjungos oficialusis leidinys

               L 86/13

         TARYBOS SPRENDIMAS (ES) 2017/614
   2017 m. kovo 21 d.
   kuriuo skiriamas Regionų komiteto Vokietijos Federacinės Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               Pasibaigus Hella DUNGER-LÖPER kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

               —

               Gerry WOOP, Staatssekretär für Europa (Land Berlin).

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. kovo 21 d.

            Tarybos vardu

            Pirmininkas

         E. SCICLUNA

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2009/586/EB: 2009 m. vasario 16 d. Tarybos sprendimas dėl Europos bendrijos ir Korėjos Respublikos Vyriausybės susitarimo dėl bendradarbiavimo kovojant su antikonkurencine veikla sudarymo

text:
4.8.2009

               LT

               Europos Sąjungos oficialusis leidinys

               L 202/35

         TARYBOS SPRENDIMAS
   2009 m. vasario 16 d.
   dėl Europos bendrijos ir Korėjos Respublikos Vyriausybės susitarimo dėl bendradarbiavimo kovojant su antikonkurencine veikla sudarymo
   (2009/586/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 83 ir 308 straipsnius kartu su 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Atsižvelgiant į tai, kad vis labiau ryškėja tarptautinis konkurencijos problemų pobūdis, reikėtų stiprinti tarptautinį bendradarbiavimą šioje srityje.

               (2)

               Kad rinkos veiktų veiksmingai, taip pat tarptautinei prekybai svarbu užtikrinti tinkamą ir veiksmingą konkurencijos teisės aktų vykdymą.

               (3)

               Tikėtina, kad abipusiai naudingo pripažinimo principai bus taikomi veiksmingiau, jeigu jie bus plėtojami tarptautinėje teisėje ir įgyvendinami užtikrinant Bendrijos bei Pietų Korėjos konkurencijos teisės aktų vykdymą.

               (4)

               Šiuo tikslu Komisija su Korėjos Respublikos Vyriausybe derėjosi dėl Susitarimo dėl Bendrijos ir Pietų Korėjos konkurencijos taisyklių taikymo.

               (5)

               Atsižvelgiant į tai, kad Susitarimas apima susijungimus ir įsigijimus, kuriems taikomas 2004 m. sausio 20 d. Tarybos reglamentas (EB) Nr. 139/2004 dėl koncentracijų tarp įmonių kontrolės (EB Susijungimų reglamentas) (2), kuris savo ruožtu yra iš esmės pagrįstas 308 straipsniu, šis sprendimas taip pat turėtų būti pagrįstas tuo straipsniu.

               (6)

               Susitarimą reikėtų patvirtinti,

         PRIĖMĖ ŠĮ SPRENDIMĄ:
   1 straipsnis
   Bendrijos vardu patvirtinamas Europos bendrijos ir Korėjos Respublikos Vyriausybės susitarimas dėl bendradarbiavimo kovojant su antikonkurencine veikla.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad įpareigotų Bendriją (3).

      Priimta Briuselyje, 2009 m. vasario 16 d.

            Tarybos vardu

            Pirmininkas

         O. LIŠKA

      (1)  2008 m. gruodžio 4 d. nuomonė (dar nepaskelbta Oficialiajame leidinyje).

      (2)  OL L 24, 2004 1 29, p. 1.

      (3)  Tarybos Generalinis sekretoriatas susitarimo įsigaliojimo datą paskelbs Europos Sąjungos oficialiajame leidinyje.
    ---documentbreak---

               4.8.2009

               LT

               Europos Sąjungos oficialusis leidinys

               L 202/36

         Europos bendrijos ir Korėjos Respublikos Vyriausybės
   SUSITARIMAS
   dėl bendradarbiavimo kovojant su antikonkurencine veikla
   EUROPOS BENDRIJA
   ir
   KORĖJOS RESPUBLIKOS VYRIAUSYBĖ
   (toliau – Šalys);
   PRIPAŽINDAMOS, kad pasaulio šalių ekonomika yra vis glaudžiau tarpusavyje susijusi, ir, visų pirma, kad tai būdinga Europos bendrijos ir Korėjos Respublikos ekonomikai;
   ATKREIPDAMOS DĖMESĮ į tai, kad Europos bendrija ir Korėjos Respublika laikosi nuomonės, jog siekiant, kad jų atitinkamos rinkos veiktų veiksmingai, taip pat abiejų Šalių vartotojų ekonominei gerovei bei tarpusavio prekybai svarbu tinkamai ir veiksmingai užtikrinti konkurencijos teisės aktų vykdymą;
   ATKREIPDAMOS DĖMESĮ į tai, kad Šalių konkurencijos teisės aktų vykdymas būtų užtikrinamas tinkamiau ir veiksmingiau, jeigu Šalys, taikydamos tuos teisės aktus, bendradarbiautų bei tam tikrais atvejais derintų veiksmus;
   BE TO, PRIPAŽINDAMOS, kad bendradarbiaudamos Šalių konkurencijos institucijos gerins ir stiprins savo santykius;
   ATKREIPDAMOS DĖMESĮ į tai, kad kartais Šalys gali skirtingai taikyti savo konkurencijos teisės aktus elgesiui arba sandoriams, susijusiems su svarbiais abiejų Šalių interesais;
   ATSIŽVELGDAMOS į patikslintą Ekonominio bendradarbiavimo ir plėtros organizacijos tarybos rekomendaciją dėl šalių narių bendradarbiavimo kovojant su antikonkurencine veikla, darančia poveikį tarptautinei prekybai, priimtą 1995 m. liepos 27 ir 28 d.;
   ATSIŽVELGDAMOS į 2004 m. spalio 28 d. Europos Komisijos Konkurencijos generalinio direktorato ir Korėjos Respublikos Sąžiningos prekybos komisijos sudarytą susitarimo memorandumą,
   SUSITARĖ:
   1 straipsnis
   Tikslas ir apibrėžtys
   1.   Šio Susitarimo tikslas – prisidėti prie kiekvienos Šalies veiksmingo konkurencijos teisės aktų vykdymo užtikrinimo, skatinant Šalių konkurencijos institucijų bendradarbiavimą bei veiksmų derinimą, ir vengti Šalių konfliktų visais klausimais, susijusiais su kiekvienos Šalies konkurencijos teisės aktų taikymu, arba sumažinti galimybę jiems kilti.
   2.   Šiame Susitarime vartojamų terminų apibrėžtys yra tokios:

               a)

               antikonkurencinė veikla – bet kokia veikla, už kurią konkurencijos institucijos gali taikyti vienos arba abiejų Šalių konkurencijos teisės aktuose nustatytas sankcijas arba kitas ištaisomąsias priemones;

               b)

               „konkurencijos institucija“ ir „konkurencijos institucijos“:

                           i)

                           Europos bendrijoje – Europos Bendrijų Komisija, kiek tai susiję su jos atsakomybe pagal Europos bendrijos konkurencijos teisės aktus; ir

                           ii)

                           Korėjos Respublikoje – Korėjos Sąžiningos prekybos komisija;

               c)

               valstybės narės kompetentinga institucija – viena kiekvienos Europos bendrijos valstybės narės institucija, atsakinga už konkurencijos teisės aktų taikymą. Po šio Susitarimo pasirašymo Europos Bendrijų Komisija pateikia Korėjos Respublikos Vyriausybei tokių institucijų sąrašą. Prireikus Komisija kiekvieną kartą teikia Korėjos Respublikos Vyriausybei atnaujintą sąrašą;

               d)

               „konkurencijos teisės aktai“:

                           i)

                           Europos bendrijoje – Europos bendrijos steigimo sutarties 81, 82 ir 85 straipsniai, Tarybos reglamentas (EB) Nr. 139/2004 dėl koncentracijų tarp įmonių kontrolės ir juos įgyvendinantys teisės aktai, taip pat visi jų pakeitimai; ir

                           ii)

                           Korėjos Respublikoje – Monopolijų reguliavimo ir sąžiningos prekybos aktas bei jį įgyvendinantys teisės aktai, taip pat visi jų pakeitimai;

               e)

               vykdymo užtikrinimo veiksmai – konkurencijos teisės aktų taikymas Šalies konkurencijos institucijai atliekant tyrimą arba vykdant procedūrą.

         2 straipsnis
   Pranešimai
   1.   Kiekvienos Šalies konkurencijos institucija kitos Šalies konkurencijos institucijai praneša apie vykdymo užtikrinimo veiksmus, jeigu pranešančioji konkurencijos institucija mano, kad jie gali turėti įtakos svarbiems kitos Šalies interesams.
   2.   Vykdymo užtikrinimo veiksmus, kurie gali turėti įtakos svarbiems kitos Šalies interesams ir kurie yra susiję su kitos Šalies vykdymo užtikrinimo veiksmais, inter alia, sudaro:

               a)

               vykdymo užtikrinimo veiksmai, nukreipti prieš kitos Šalies nacionalinį subjektą ar nacionalinius subjektus (Europos bendrijos atveju – Europos bendrijos valstybių narių nacionalinį subjektą ar nacionalinius subjektus) arba prieš įmonę ar įmones, kuri (-os) įsteigta (-os) arba kurios (-ių) veikla organizuojama pagal kitos Šalies teritorijoje taikomus įstatymus ir kitus teisės aktus;

               b)

               vykdymo užtikrinimo veiksmai, nukreipti prieš antikonkurencinę veiklą, išskyrus koncentracijas, kuri taip pat vyksta arba vyko didelėje kitos Šalies teritorijos dalyje;

               c)

               vykdymo užtikrinimo veiksmai, susiję su koncentracija, kai viena arba daugiau sandorio šalių yra įmonė, kuri įsteigta arba kurios veikla organizuojama pagal kitos Šalies teritorijoje taikomus įstatymus ir kitus teisės aktus;

               d)

               vykdymo užtikrinimo veiksmai, susiję su koncentracija, kai vieną arba daugiau sandorio šalių kontroliuojanti įmonė yra įmonė, kuri įsteigta arba kurios veikla organizuojama pagal kitos Šalies teritorijoje taikomus įstatymus ir kitus teisės aktus;

               e)

               vykdymo užtikrinimo veiksmai, susiję su elgesiu, kurį, kaip manoma, kita Šalis galėjo paskatinti, kurio galėjo pareikalauti arba kurį galėjo patvirtinti; ir

               f)

               vykdymo užtikrinimo veiksmai, susiję su teisės gynimo priemonėmis, kuriomis kitos Šalies teritorijoje aiškiai reikalaujama tam tikro elgesio ar jis aiškiai draudžiamas arba kuriomis nustatyti privalomi įpareigojimai įmonėms toje teritorijoje.

         3.   Pranešimai dėl koncentracijų pagal šio straipsnio 1 dalį pateikiami:

               a)

               Europos bendrijoje:

                           i)

                           pradedant procedūrą pagal Tarybos reglamento (EB) Nr. 139/2004 6 straipsnio 1 dalies c punktą;

                           ii)

                           pateikiant prieštaravimo pareiškimą;

               b)

               Korėjos Respublikoje:

                           i)

                           ne vėliau nei konkurencijos institucija pateikia rašytinį prašymą pratęsti peržiūrėjimo laikotarpį arba pateikti papildomos informacijos, susijusios su koncentracijomis, kurios gali turėti antikonkurencinį poveikį; ir

                           ii)

                           pateikiant tyrimo ataskaitą.

         4.   Kai pranešimo reikalaujama pagal šio straipsnio 1 dalį su koncentracija nesusijusiais klausimais, pranešimas pateikiamas:

               a)

               Europos bendrijoje:

                           i)

                           pateikiant prieštaravimo pareiškimą;

                           ii)

                           priimant sprendimą arba susitarimą;

               b)

               Korėjos Respublikoje:

                           i)

                           pateikiant tyrimo ataskaitą;

                           ii)

                           pateikiant baudžiamąjį kaltinimą;

                           iii)

                           priimant sprendimą.

         5.   Pranešimuose visų pirma turi būti nurodyta: tyrimo šalių pavadinimai, tiriama veikla ir rinkos, su kuriomis ji susijusi, atitinkamos teisinės nuostatos ir vykdymo užtikrinimo veiksmų data.
   3 straipsnis
   Bendradarbiavimas užtikrinant vykdymą
   1.   Kiekvienos Šalies konkurencijos institucija kitos Šalies konkurencijos institucijai padeda atlikti vykdymo užtikrinimo veiksmus, kiek tai atitinka padedančiosios Šalies įstatymus ir kitus teisės aktus bei tai Šaliai svarbius interesus, taip pat atsižvelgdama į pagrįstai turimus išteklius.
   2.   Kiekvienos Šalies konkurencijos institucija, kiek tai atitinka Šalies įstatymus ir kitus teisės aktus bei tai Šaliai svarbius interesus:

               a)

               praneša kitos Šalies konkurencijos institucijai apie savo vykdymo užtikrinimo veiksmus, susijusius su antikonkurencine veikla, kurią pranešančioji konkurencijos institucija laiko taip pat galinčia turėti neigiamos įtakos konkurencijai kitos Šalies teritorijoje;

               b)

               kitos Šalies konkurencijos institucijai teikia visą reikšmingą informaciją apie antikonkurencinę veiklą, kurią turi arba apie kurią sužinojo ir kurią informaciją pateikianti konkurencijos institucija laiko galinčia būti svarbia kitos Šalies konkurencijos institucijos vykdymo užtikrinimo veiksmams atlikti arba galinčia užtikrinti šių veiksmų atlikimą; ir

               c)

               kitos Šalies konkurencijos institucijai jos prašymu ir pagal šio Susitarimo nuostatas teikia turimą informaciją, kuri yra svarbi kitos Šalies konkurencijos institucijos vykdymo užtikrinimo veiksmams atlikti.

         4 straipsnis
   Vykdymo užtikrinimo veiksmų derinimas
   1.   Kai abiejų Šalių konkurencijos institucijos imasi vykdymo užtikrinimo veiksmų susijusiais klausimais, jos svarsto galimybę derinti savo vykdymo užtikrinimo veiksmus tokiu mastu, kiek tai suderinama su jų atitinkamais įstatymais ir kitais teisės aktais.
   2.   Svarstydamos, ar konkretūs vykdymo užtikrinimo veiksmai turėtų būti derinami, Šalių konkurencijos institucijos turėtų, be kita ko, atsižvelgti į tokius veiksnius:

               a)

               tokio derinimo poveikį abiejų Šalių konkurencijos institucijų gebėjimui pasiekti savo vykdymo užtikrinimo veiksmų tikslus;

               b)

               santykinius Šalių konkurencijos institucijų gebėjimus gauti vykdymo užtikrinimo veiksmams atlikti būtiną informaciją;

               c)

               galimybę išvengti prieštaraujančių įpareigojimų ir nereikalingos naštos asmenims, kurių atžvilgiu atliekami vykdymo užtikrinimo veiksmai;

               d)

               galimybę derinant vykdymo užtikrinimo veiksmus veiksmingiau panaudoti savo išteklius.

         3.   Kai derinami vykdymo užtikrinimo veiksmai, kiekvienos Šalies konkurencijos institucija savo vykdymo užtikrinimo veiksmus stengiasi atlikti atidžiai atsižvelgdama į kitos Šalies konkurencijos institucijos vykdymo užtikrinimo veiksmų tikslus.
   4.   Kai abiejų Šalių konkurencijos institucijos atlieka vykdymo užtikrinimo veiksmus susijusiais klausimais, kiekvienos Šalies konkurencijos institucija, kitos Šalies konkurencijos institucijos prašymu ir kai tai suderinama su svarbiais prašomosios Šalies interesais, svarsto, ar klausti įmonių ir (arba) asmenų, pateikusių su tais vykdymo užtikrinimo veiksmais susijusią konfidencialią informaciją, ar jos (jie) sutiks, kad tokia informacija būtų pasidalyta su kitos Šalies konkurencijos institucija („konfidencialumo atsisakymas“).
   5.   Bet kurios Šalies konkurencijos institucija bet kuriuo metu gali apriboti vykdymo užtikrinimo veiksmų derinimą ir nepriklausomai atlikti konkretų vykdymo užtikrinimo veiksmą, jeigu apie tai tinkamai pranešama kitos Šalies konkurencijos institucijai.
   5 straipsnis
   Konfliktų vengimas (Pasyvusis pripažinimas)
   1.   Kiekvienos Šalies konkurencijos institucija atidžiai atsižvelgia į svarbius kitos Šalies interesus visais savo vykdymo užtikrinimo veiksmų etapais, įskaitant sprendimus dėl vykdymo užtikrinimo veiksmų pradžios, vykdymo užtikrinimo veiksmų apimties ir sankcijų arba kitų prašomų ištaisomųjų priemonių pobūdžio kiekvienu atveju.
   2.   Jeigu vienos Šalies konkurencijos institucijos numatytu vykdymo užtikrinimo veiksmu gali būti apdarytas poveikis svarbiems kitos Šalies interesams, pirmoji Šalis, nepažeisdama savo veiksmų laisvės, turi dėti visas pastangas:

               a)

               kitai Šaliai laiku pranešti apie svarbius pokyčius, susijusius su pastarosios Šalies interesais;

               b)

               kitai Šaliai suteikti galimybę pateikti pastabas; ir

               c)

               atsižvelgti į kitos Šalies pastabas, visapusiškai gerbdama kiekvienos Šalies teisę nepriklausomai priimti sprendimus.

         Šio straipsnio 2 dalis taikoma nepažeidžiant Šalių įpareigojimų pagal 2 straipsnio 3 ir 4 dalis.
   3.   Kai bet kuri Šalis mano, kad jos konkurencijos institucijos atliekami vykdymo užtikrinimo veiksmai gali turėti neigiamos įtakos svarbiems kitos Šalies interesams, Šalys be visų kitų veiksnių, kurie gali būti svarbūs tokiomis aplinkybėmis, kai siekiama tinkamai suderinti vienus kitiems prieštaraujančius interesus, turėtų atsižvelgti į tokius veiksnius:

               a)

               santykinę antikonkurencinės veiklos poveikio svarbą užtikrinant svarbių Šalies interesų vykdymą, palyginti su poveikiu svarbiems kitos Šalies interesams;

               b)

               santykinę elgesio arba sandorių, vykdomų vienos Šalies teritorijoje, svarbą antikonkurencinei veiklai, palyginti su kitos Šalies teritorijoje vykdomu (-ais) elgesiu arba sandoriais;

               c)

               kiek tai turėtų įtakos kitos Šalies vykdymo užtikrinimo veiksmams tų pačių fizinių arba juridinių asmenų atžvilgiu;

               d)

               kokiu mastu privatiems fiziniams arba privatiems juridiniams asmenims reikės vykdyti vienus kitiems prieštaraujančius abiejų Šalių reikalavimus.

         6 straipsnis
   Abipusiai naudingas pripažinimas
   1.   Jeigu Šalies konkurencijos institucija mano, kad kitos Šalies teritorijoje atlikta antikonkurencinė veikla neigiamai veikia svarbius pirmosios Šalies interesus, tokia konkurencijos institucija, atsižvelgdama į tai, kad svarbu vengti jurisdikcijos konfliktų ir kad kitos Šalies konkurencijos institucija gali veiksmingiau atlikti vykdymo užtikrinimo veiksmus dėl tokios antikonkurencinės veiklos, gali prašyti kitos Šalies konkurencijos institucijos pradėti tinkamus vykdymo užtikrinimo veiksmus.
   2.   Prašyme kuo konkrečiau nurodomas antikonkurencinės veiklos pobūdis ir jos poveikis svarbiems prašančiosios konkurencijos institucijos Šalies interesams. Jame siūloma suteikti tokią išsamesnę informaciją ir kitaip bendradarbiauti tiek, kiek tai gali daryti prašančioji konkurencijos institucija.
   3.   Prašomoji konkurencijos institucija atidžiai svarsto, ar pradėti vykdymo užtikrinimo veiksmus, ar išplėsti jau atliekamus vykdymo užtikrinimo veiksmus dėl prašyme nurodytos antikonkurencinės veiklos. Prašomoji konkurencijos institucija kuo greičiau prašančiajai konkurencijos institucijai praneša apie savo sprendimą. Jeigu pradedami vykdymo užtikrinimo veiksmai, prašomoji konkurencijos institucija prašančiajai konkurencijos institucijai praneša apie jų rezultatus ir, kiek įmanoma, apie svarbius tarpinius pokyčius.
   4.   Šiuo straipsniu nevaržoma prašomosios Šalies konkurencijos institucijos veiksmų laisvė pagal savo konkurencijos teisės aktus ir vykdymo užtikrinimo politikos kryptis nuspręsti, ar pradėti vykdymo užtikrinimo veiksmus dėl prašyme nurodytos antikonkurencinės veiklos, taip pat nekliudoma prašančiosios Šalies konkurencijos institucijai atsiimti savo prašymą.
   7 straipsnis
   Konfidencialumas
   1.   Nepaisant kitų šio Susitarimo nuostatų, nė viena Šalis neprivalo kitai Šaliai suteikti informacijos, jeigu toks informacijos teikimas draudžiamas pagal informaciją turinčios Šalies įstatymus ir kitus teisės aktus arba jeigu toks informacijos teikimas būtų nesuderinimas su jos svarbiais interesais.

               2.

                           a)

                           Europos bendrija Korėjos Respublikai pagal Susitarimą neprivalo teikti konfidencialios informacijos, kuriai taikomas Tarybos reglamento (EB) Nr. 1/2003 28 straipsnis ir Tarybos reglamento (EB) Nr. 139/2004 17 straipsnis, išskyrus informaciją, teikiamą pagal šio Susitarimo 4 straipsnio 4 dalies nuostatas.

                           b)

                           Korėjos Respublika Europos bendrijai pagal Susitarimą neprivalo teikti konfidencialios informacijos, kuriai taikomas Monopolijų reguliavimo ir sąžiningos prekybos akto 62 straipsnis bei Valdžios institucijų informacijos atskleidimo akto 9 straipsnis, išskyrus informaciją, teikiamą pagal šio Susitarimo 4 straipsnio 4 dalies nuostatas.

               3.

                           a)

                           Informaciją, kuri nėra vieša informacija ir kurią pagal šį Susitarimą Šalis suteikė kitai Šaliai, gaunanti Šalis naudoja tik antikonkurencinei veiklai tirti pagal savo konkurencijos teisės aktus, kiek tai susiję su prašyme nurodytu klausimu.

                           b)

                           Kai Šalis pagal šį Susitarimą suteikia konfidencialią informaciją, gaunančioji Šalis pagal savo įstatymus ir kitus teisės aktus užtikrina suteiktos informacijos konfidencialumą.

         4.   Šalis gali prašyti, kad pagal šį Susitarimą suteikta informacija būtų naudojama laikantis sąlygų, kurias ji gali nurodyti. Gaunančioji Šalis be išankstinio kitos Šalies raštiško sutikimo nenaudoja tokios informacijos taip, kad tai prieštarautų tokioms sąlygoms.
   5.   Kiekviena Šalis gali riboti kitai Šaliai teikiamą informaciją, jeigu pastaroji Šalis negali užtikrinti pirmosios Šalies prašomo konfidencialumo, jos nurodytų sąlygų laikymosi arba informacijos naudojimo tik nurodytais tikslais.
   6.   Šiuo straipsniu gaunančiajai Šaliai nekliudoma naudoti arba atskleisti informaciją, kuri nėra vieša informacija, jeigu:

               a)

               informaciją teikianti Šalis davė išankstinį raštišką sutikimą taip naudoti ar atskleisti informaciją; arba

               b)

               informaciją gaunančios Šalies įstatymuose ir kituose teisės aktuose nustatytas įpareigojimas tai daryti. Tokiu atveju gaunančioji Šalis:

                           i)

                           be išankstinio informaciją teikiančios Šalies raštiško sutikimo nesiima jokių veiksmų, dėl kurių ji vėliau trečiajai šaliai arba kitoms valdžios institucijoms teisiškai privalės suteikti pagal šį Susitarimą suteiktą konfidencialią informaciją;

                           ii)

                           kai tik įmanoma, iš anksto praneša informaciją suteikusiai Šaliai apie tokį panaudojimą arba atskleidimą ir paprašius konsultuojasi su kita Šalimi bei tinkamai atsižvelgia į jos svarbius interesus; ir

                           iii)

                           jeigu su informaciją suteikusia Šalimi nesusitarta kitaip, imasi visų taikomuose įstatymuose ir kituose teisės aktuose nustatytų priemonių, kad užtikrintų informacijos konfidencialumą, kai gaunami trečiosios šalies arba kitų valdžios institucijų prašymai atskleisti susijusią informaciją.

         7.   Europos bendrijos konkurencijos institucija:

               a)

               valstybės narės arba valstybių narių, kurios (-ių) svarbiems interesams daroma įtaka, kompetentingoms institucijoms praneš apie Korėjos konkurencijos institucijos jai atsiųstus prašymus;

               b)

               tokios valstybės narės arba tokių valstybių narių kompetentingoms institucijoms praneš apie bet kokį bendradarbiavimą ir vykdymo užtikrinimo veiksmų derinimą; ir

               c)

               užtikrina, kad informacija, kuri nėra vieša informacija ir kuri yra suteikta valstybės narės arba valstybių narių kompetentingoms institucijoms pagal a ir b punktus, nebūtų naudojama kitu tikslu, negu numatyta šio Susitarimo 1 straipsnio 1 dalyje, taip pat kad tokia informacija nebūtų atskleidžiama.

         8 straipsnis
   Konsultacijos
   1.   Šalys konsultuojasi tarpusavyje, bet kurios Šalies prašymu, visais klausimais, kurie gali kilti įgyvendinant šį Susitarimą.
   2.   Šalių konkurencijos institucijos susitinka bent kartą per metus ir gali:

               a)

               keistis informacija apie dabartines savo pastangas užtikrinti vykdymą ir vykdymo užtikrinimo prioritetus, susijusius su kiekvienos Šalies konkurencijos teisės aktais;

               b)

               keistis informacija apie abiem Šalims svarbius ūkio sektorius;

               c)

               aptarti abiem Šalims svarbius politikos klausimus; ir

               d)

               aptarti kitus abiem Šalims svarbius klausimus, susijusius su kiekvienos Šalies konkurencijos teisės aktų taikymu.

         9 straipsnis
   Bendravimas pagal susitarimą
   Šalių konkurencijos institucijos pagal šį susitarimą gali bendrauti tiesiogiai. Tačiau apie pagal 2 straipsnio 3 dalį pateiktų pranešimų ir pagal 4 straipsnio 1 dalį pateiktų prašymų gavimą nedelsiant patvirtinama raštu diplomatiniais kanalais. Tokiuose pranešimuose ir prašymuose pateikiama informacija, kuria iš pradžių apsikeitė konkurencijos institucijos.
   10 straipsnis
   Galiojanti teisė
   1.   Šis Susitarimas įgyvendinamas laikantis atitinkamų Šalių įstatymų ir kitų teisės aktų.
   2.   Jokios šio Susitarimo nuostatos nepažeidžia nė vienos iš Šalių politikos ar teisinės jurisdikcijos sprendžiant visus su jurisdikcija susijusius klausimus.
   3.   Jokios šio Susitarimo nuostatos neturi įtakos nė vienos iš Šalių teisėms ar įpareigojimams, numatytiems pagal kitus Korėjos Respublikos ir Europos bendrijos tarptautinius susitarimus ar teisės aktus.
   11 straipsnis
   Įsigaliojimas, nutraukimas ir peržiūra
   1.   Šis Susitarimas įsigalioja tą dieną, kai Šalys raštu praneša viena kitai, kad yra įvykdyti jų atitinkami teisiniai reikalavimai dėl šio Susitarimo įsigaliojimo.
   2.   Šis Susitarimas galioja šešiasdešimt (60) dienų nuo tos dienos, kai viena iš Šalių raštu diplomatiniais kanalais kitai Šaliai praneša, kad ketina nutraukti Susitarimą.
   3.   Šalys svarsto galimybę peržiūrėti šio Susitarimo taikymą ne vėliau kaip praėjus penkeriems (5) metams nuo jo įsigaliojimo dienos, siekdamos įvertinti savo bendradarbiavimo veiksmus, nustatyti papildomas sritis, kuriose jos galėtų naudingai bendradarbiauti, ir kitus būdus, kaip patobulinti Susitarimą. Šalys susitaria, kad šios peržiūros metu, be kita ko, bus atlikta tikrų arba galimų atvejų analizė, siekiant nustatyti, ar jų interesai galėtų būti geriau tenkinami glaudžiau bendradarbiaujant.
   4.   Šis Susitarimas gali būti iš dalies keičiamas raštišku abiejų Šalių sutikimu. Toks pakeitimas įsigalioja taikant tokias pačias procedūras, kaip išdėstyta šio straipsnio 1 dalyje.

      TAI PALIUDYDAMI, šį Susitarimą pasirašė toliau nurodyti atitinkamų Šalių tinkamai įgalioti atstovai.
      Priimta Seule 2009 m. gegužės 23 d. dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir korėjiečių kalbomis. Esant bet kokiems neatitikimams, viršenybę turi tekstai anglų ir korėjiečių kalbomis.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen vägnar

         За правителството на Република Корея
         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas valdības vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblika tal-Korea
         Voor de Regering van de Republiek Korea
         W imieniu rządu Republiki Korei
         Pelo Governo da República da Coreia
         Pentru Guvernul Republicii Coreea
         Za vládu Kórejskej republiky
         Za Vlado Republike Korejo
         Korean tasavallan hallituksen puolesta
         På Republiken Koreas regerings vägnar


title: 2016 m. lapkričio 24 d. Komisijos sprendimas (ES) 2016/2063, kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2015/2219 dėl Europos Sąjungos teisėsaugos mokymo agentūros (CEPOL)

text:
25.11.2016

               LT

               Europos Sąjungos oficialusis leidinys

               L 319/46

         KOMISIJOS SPRENDIMAS (ES) 2016/2063
   2016 m. lapkričio 24 d.
   kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2015/2219 dėl Europos Sąjungos teisėsaugos mokymo agentūros (CEPOL)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Protokolą Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, visų pirma į jo 4 straipsnį,
   kadangi:

               (1)

               2016 m. liepos 26 d. raštu Tarybos pirmininkui Airija pranešė norinti dalyvauti įgyvendinant Europos Parlamento ir Tarybos reglamentą (ES) 2015/2219 (1);

               (2)

               Airijos dalyvavimas įgyvendinant pirmiau minėtą reglamentą nesiejamas su jokiomis konkrečiomis sąlygomis ir nereikalingos pereinamojo laikotarpio priemonės. Komisija pažymi, kad Airija pagal Reglamento (ES) 2015/2219 6 straipsnį įsteigė CEPOL nacionalinį padalinį;

               (3)

               todėl turėtų būti patvirtintas Airijos dalyvavimas įgyvendinant Reglamentą (ES) 2015/2219;

               (4)

               tam, kad Airija galėtų kuo greičiau dalyvauti CEPOL veikloje, šis sprendimas turėtų įsigalioti kitą dieną po jo paskelbimo,

         PRIĖMĖ ŠĮ SPRENDIMĄ:
   1 straipsnis
   Patvirtinamas Airijos dalyvavimas įgyvendinant Reglamentą (ES) 2015/2219.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. lapkričio 24 d.

            Komisijos vardu

            Pirmininkas

         Jean-Claude JUNCKER

      (1)  2015 m. lapkričio 25 d. Europos Parlamento ir Tarybos reglamentas (ES) 2015/2219 dėl Europos Sąjungos teisėsaugos mokymo agentūros (CEPOL) ir kuriuo pakeičiamas ir panaikinamas Tarybos sprendimas 2005/681/TVR (OL L 319, 2015 12 4, p. 1).


title: 1974 m. sausio 22 d. Komisijos sprendimas, suteikiantis įgaliojimus įgyvendinti valstybėse narėse kontrolės priemones Bendrijos pajamų ir išlaidų atžvilgiu

text:
Svarbus teisinis pranešimas

|

31974D0055

Oficialusis leidinys L 034 , 07/02/1974 p. 0028 - 0029 specialusis leidimas suomių kalba: skyrius 1 tomas 1 p. 0108  specialusis leidimas švedų kalba: skyrius 1 tomas 1 p. 0108

		Komisijos sprendimas1974 m. sausio 22 d.suteikiantis įgaliojimus įgyvendinti valstybėse narėse kontrolės priemones Bendrijos pajamų ir išlaidų atžvilgiu(74/55/EEB)EUROPOS BENDRIJŲ KOMISIJA,atsižvelgdama į Europos Bendrijų jungtinės Tarybos ir jungtinės Komisijos steigimo sutartį,atsižvelgdama į 1967 m. liepos 6 d. Komisijos laikinąsias darbo tvarkos taisykles su paskutiniais pakeitimais, padarytais 1973 m. sausio 6 d. Sprendimu,kadangi 1970 m. balandžio 21 d. Tarybos reglamentas (EEB) Nr. 729/70 [1] dėl bendrosios žemės ūkio politikos finansavimo 9 straipsnio 2 dalies 3 ir 4 pastraipose numato, kad Komisija gali reikalauti valstybių narių atlikti patikrinimus ar tyrimus, į kuriuos, esant tam tikroms aplinkybėms, ji gali pakviesti dalyvauti kitų valstybių narių administracines institucijas;kadangi 1971 m. sausio 2 d. Tarybos reglamentas (EEB, Euratomas, EAPB) Nr. 2/71 [2], įgyvendinantis 1970 m. balandžio 21 d. Sprendimą dėl valstybių narių finansinių įnašų pakeitimo Bendrijų nuosavomis lėšomis, 14 straipsnio 2 dalies pirmoje pastraipoje numato, kad Komisija gali prašyti valstybių narių įgyvendinti papildomas kontrolės priemones arba prisijungti prie jau įgyvendinamų kontrolės priemonių;kadangi 1972 m. vasario 7 d. Tarybos reglamentas (EEB) Nr. 283/72 [3] dėl pažeidimų ir neteisingai sumokėtų sumų, susijusių su bendrosios žemės ūkio politikos finansavimu, susigrąžinimo ir informacinės sistemos šioje srityje kūrimo 6 straipsnio 1 dalies pastraipoje numato, kad Komisija, įtarusi pažeidimą ar aplaidumo atvejį, gali reikalauti atitinkamų valstybių narių atlikti administracinį tyrimą;kadangi 1972 m. balandžio 24 d. Tarybos reglamentas (EEB) Nr. 858/72 [4] dėl tam tikrų Europos socialinio fondo valdymo administracinių ir finansinių procedūrų 5 straipsnio 3 dalyje numato, kad Komisija gali reikalauti valstybių narių atlikti patikrinimus ar tyrimus, į kuriuos, esant tam tikroms aplinkybėms, ji gali, pakviesti dalyvauti kitų valstybių narių administracines institucijas;kadangi tam, kad šie įgaliojimai būtų efektyviai panaudoti, Komisija turėtų per trumpą laiką priimti reikalingas priemones; kadangi tokie įgaliojimai turėtų būti suteikti Komisijos nariui, atsakingam už finansų kontrolę, veikiančiam Komisijos vardu ir jai atsakingam, bei gavusiam pirmininko pritarimą, ir Komisijos nariui, atsakingam už Bendrijos pajamas ir išlaidas bei muitinės nuostatų nustatymą;kadangi tokie įgaliojimai bus vykdomi prižiūrint Komisijai ir vadovaujantis Komisijos priimtomis rekomendacijomis;kadangi Komisija visais atvejais bus informuojama apie suteiktų įgaliojimų vykdymą;kadangi toks įgaliojimų suteikimas netrukdys bendrai visos Komisijos nagrinėjamo klausimo svarstymui, kai ji tokį svarstymą laikys reikalingu,NUSPRENDĖ:1 straipsnis1. Komisijos narys, atsakingas už finansų kontrolę, gavęs pirmininko pritarimą, Komisijos narys, atsakingas už pajamų ir išlaidų auditą, ir Komisijos narys, atsakingas už muitinės nuostatų nustatymą, įgaliojami vadovaujantis Komisijos priimtomis rekomendacijomis imtis įgyvendinimo priemonių pagal Reglamento (EEB) Nr. 729/70 9 straipsnio 2 dalies 3 ir 4 pastraipas, Reglamento (EEB, Euratomas, EAPB) Nr. 2/71 14 straipsnio 2 dalies 1 pastraipą, Reglamento (EEB) Nr. 283/72 6 straipsnio 1 dalies 1 pastraipą ir Reglamento (EEB) Nr. 858/72 5 straipsnio 3 dalį.Neatidėliotinais atvejais ir nesant taip įgaliotų narių, išskyrus narį, atsakingą už finansų kontrolę, pritarimą gali suteikti generaliniai direktoriai ar departamentų viršininkai, atsakingi už pajamas ir išlaidas ir muitinės nuostatų nustatymą.Nesant pirmininkui, pritarimą gali suteikti pirmininko Chef de Cabinet.2. Komisijos narys, įgaliotas pagal 1 pastraipą, veikia Komisijos vardu ir yra jai atsakingas. Apie priimtus sprendimus jis informuoja Komisiją.3. Apie kiekvieną priemonę, kurios imtasi pagal šio straipsnio 1 dalį, pranešama Komisijai.2 straipsnisŠis sprendimas įsigalioja 1974 m. sausio 23 d.Priimta Briuselyje, 1974 m. sausio 22 d.Komisijos varduW. HaferkampPirmininko pavaduotojas[1] OL L 94, 1970 4 28, p. 13.[2] OL L 3, 1971 1 5, p. 1.[3] OL L 36, 1972 2 10, p. 1.[4] OL L 101, 1972 4 28, p. 3.--------------------------------------------------